User:Elector Dark/Hávamǫ́l

1. Gáttiʀ allaʀ áðʀ gangi framm of skoðask skyli of skyggnask skyli óvíst 's at vita, hvar óviniʀ sitja á flęti fyriʀ

2. Gefęndʀ hęiliʀ, gęstʀ es inn kominn, hvar skal sitja séa? Mjǫk es bráðʀ sás á brǫndum skal síns of fręista frama

3. Ęlds es þǫrf þęims inn es kominn ok á knéi kalinn, mataʀ ok váða es manni þǫrf, þęims hęfʀ of fjall farit

4. Vats es þǫrf þęims til verðaʀ kømr þęrru ok þjóðlaðaʀ góðs of œðis ef séʀ geta mætti orðs ok ęndʀþǫgu

5. Vits es þǫrf þęims víða rataʀ dælt es hęima hvat at augabragði verðʀ sás ękki kann ok með snotrum sitʀ

6. At hyggjandi sinni skylit maðʀ hrœssin vesa, hęldʀ gætinn at gęði, þás horskʀ ok þǫgull kømʀ hęimisgarða til, sjaldan verðʀ víti vǫrum. Óbrigðʀa vin fæʀ aldʀigi, an manvit mikit.

7. Hinn vari gęstʀ, es til verðaʀ kømʀ, þunnu hljóði þęgiʀ; ęyʀum hlýðiʀ, ęn augum skoðaʀ, svá nýsisk fróðʀa hvęrr fyriʀ.

8. Hinn es sæll, es séʀ of getʀ, lof ok líknstafi; ódælla es við þat, es ęiga skal annars brjóstum í.

9. Sá es sæll, es sjalfʀ of á lof ok vit meðan lifiʀ; því at ill rǫ́ð hęfʀ maðʀ opt þęgit annars brjóstum óʀ.